Nel primer casu, si a esa persona-y vamos coles idees de nacionalismu, d'independencia, de qu'España mos somete, de que nun hai llibertá, etc... Amás de soná-y a chinu, l'impautu ye frontal y total, cáusase muncha sorpresa y xoc; pero nun se consigue avanzar en nada. L'home sigue nes sos creencies. Mentantu, nel segundu exemplu, unes idees que nun son les d'él pero que tienen puntos en común, puen facelu rotar. Estes  idees puen ser daqué cosa como "Ye qu'Asturies ta convirtiéndose na pila d'España, Areces quier ser ministru y por eso nun llucha polo de los asturianos, tán dexando morrer al asturianu, la constitución nun nos dexa facer referendos nos conceyos pa ver si a la xente-y paez bien facer un Calatrava o non"... Nun son esautamente les mesmes idees, pero tienen muncha más fuercia, l'impautu nun va ser frontal, sinon que va ser de llau, va erosionar, va dexar posu, va cambiar l'actitú de la persona, que va rotar... Y en cuantes que rote, podrémos unviá-y el mesmu discursu que tien AA y que ye mui necesario.